A tervezőktől a következőkre van szükségünk: 0) Ha a tervezés alapjaként történt helyszíni geodéziai felmérés, ajánlott megküldeni 1) É01 helyszínrajz DWG formátumban, hogy tudjuk az épület a telekhatárokhoz képest hol kell legyen 2) Az S01 statikai rajz DWG formátumban, mert az tartalmazza egyben a kivitelezendő sávalapot, falazást. A földszinti alaprajz azzal, hogy a bevakolt, leszigetelt fal hogy fog kinézni szükséges, de sajnos önmagában nem használható erre a célra. 3) Mivel a telekhatártól megadott távolságra a végleges, szigetelt falsíknak kell lenni, hogy tudjuk a nyers fal kitűzésére mennyit kell rászámolni az alaprajzra is szükség van. A DWG formátum a digitális, műszaki rajz, melyet egy az egyben át tudok emelni és azzal dolgozni a kitűzési munkához. A pdf-eket a tervezők ezekből készítik el. Amennyiben egy terv csak pdf-ben áll rendelkezésre, mert a tervező nem akarja a DWG fájlt odaadni, vagy idős és nem is számítógépen, hanem kézzel tervez az nem túl praktikus. A pdf-et újra műszaki rajz állományba kell szerkesztenem, mely több óra munka. Ráadásul a pdf-ben elég sok az elméretezés, kihagyott méret, tehát a hiba ami után nem is lehet visszaszerkeszteni, tehát napokat kell konzultálni a tervezővel. Itt ragadnám meg az alkalmat, és kérném az építész tervezőket, hogy ne beszkennelt és átrajzolt térképmásolatból vegyék a telek határait, ne az alapján tervezzenek! Mivel ilyenkor átrajzolás történik természetesen már nem a telek eredeti méreteire történik a tervezés. Ha fél méterrel (sokszor többel) más a telek szélessége, abból nagy gondok és hosszú, felesleges egyeztetés következik ami elkerülhető lett volna.